OpenLLM-France/wikimedia huggingface dataset:
# Il trittico

Il trittico (‘El tríptic’) és un conjunt de tres òperes d'un acte compostes per Giacomo Puccini. Puccini es va inspirar en La Divina Comèdia de Dant, i va idear la representació de l'infern (Il tabarro), el purgatori (Suor Angelica) i el paradís (Gianni Schicchi) de les passions humanes.

## Origen i context

Puccini va compondre Il trittico presentant tres aspectes de la vida com tres panells d'un retaule: tres històries diferents, situades en èpoques diferents i que mostren tres maneres divergents d'actuació de la força de l'amor davant la mort. Les tres peces exigeixen, per articular, un muntatge que sàpiga establir un nexe coherent entre elles. Va compondre primer Il Tabarro, basat en el drama L'houppelande de Didier Gold. que s'havia produït a París el 1912. Alguns anys després va decidir completar el conjunt i va compondre Suor Angelica i Gianni Schicchi. Les parts més conegudes són les àries per a soprano «Senza mamma» (Suor Angelica) i «O mio babbino caro» (Gianni Schicchi).
Les tres òperes van ser estrenades al Metropolitan Opera de Nova York el 14 de desembre de 1918, però només Gianni Schicchi va ser ben rebuda pel públic. Avui dia, l'opinió de la crítica ha canviat i totes tres òperes són considerades com de repertori habitual. No obstant això, poques vegades es representen les tres juntes. Va ser produït pel Liceu el 2022-2023.

## Referències

* ↑ Ashbrook, 1985, p. 170.
* ↑ Polo, Magda «'Il Trittico' de Puccini: un tríptic inoblidable». Revista Musical Catalana, 01-12-2022.
* ↑ «Playlist 'Il trittico' |». Gran Teatre del Liceu, 27-11-2022. [Consulta: 10 febrer 2024].
* ↑ Adami, Giuseppe. Il Tabarro (the Cloak): From "la Houppelande," by Didier Gold; Italian Libretto (Classic Reprint) (en anglès). Fb&c Limited, 2018-02-02. ISBN 978-0-483-06645-8.
* ↑ «2x04 Il trittico - Temp. 22-23». El Liceu, 03-11-2022. [Consulta: 10 febrer 2024].

## Bibliografia

* Ashbrook, William. The Operas of Puccini (en anglès). Cornell University Press, 1985, p. 269. ISBN 978-0-8014-9309-6.
* Fisher, Burton D. Puccini's Il Trittico (en anglès). Cleveland (Ohio): Opera Journeys Publishing, 2005, p. 152. ISBN 978-0-9771455-6-0.
Òperes de Giacomo Puccini :
Le Villi (1884)
Edgar (1889)
Manon Lescaut (1893)
La Bohème (1896)
Tosca (1900)
Madama Butterfly (1904)
La fanciulla del West (1910)
La rondine (1917)
Il trittico: Il tabarro, Suor Angelica, Gianni Schicchi (1918)
Turandot (1926) :
# Irving Lerner

Irving Lerner (Nova York, 7 de març de 1909 − Los Angeles, 25 de desembre de 1976) va ser un director estatunidenc, amb films documental com One Third of a Nation (1939), Valley Town (1940), The Land (1942) dirigit per Robert Flaherty, i Suicide Attack (1950). Lermer també va ser productor del documental d'OWI Hymn of the Nations (1944), dirigida per Alexander Hammid, amb Arturo Toscanini, i codirigint amb Joseph Strick el documental curt Muscle Beach (1948).

## Biografia

Abans de convertir-se en cineasta, Lerner era un editor per a l'Enciclopèdia de Ciències Socials de la Universitat de Colúmbia, i tot just va començar amb documentals pel departament d'antropologia. Durant els primers anys 1930, era membre del Workers Film and Photo League, i més tard, del Frontier Films. Va fer pel·lícules per la Fundació Rockefeller i altres institucions acadèmiques, convertint-se en un muntador i director implicat amb el moviment documental americà emergent dels últims anys 1930. Lerner va produir dos documentals per a l'Oficina d'Informació de Guerra durant la Segona Guerra Mundial i després de la guerra va arribar a ser cap de l'Institut de Cinema Educatiu de la Universitat de Nova York. El 1948, Lerner i Joseph Strick compartien feines de direcció en un documental curt, Muscle Beach. Lerner després rodaria films de baix pressupost baix. Quan ja no va fer els seus propis thrillers, Lerner va treballar d'assessor tècnic, de director de segona unitat, coeditor i muntador.

## Filmografia

* 1953: Man Crazy
* 1958: Murder by Contract
* 1959: City of Fear
* 1960: Studs Lonigan

## Referències

* ↑ «biografia d'Irving Lerner». The New York Times.
* ↑ «filmografia d'Irving Lerner». The New York Times.
# JCVD

JCVD és una pel·lícula franco-belga luxemburguesa de comèdia dramàtica de l'any 2008. És dirigida per Mabrouk El Mechri i protagonitzada per Jean-Claude Van Damme.
A la cinta Van Damme s'interpreta a ell mateix, una estrellad'acció en declivi, la vida familiar i professional del qual s'està ensorrant i al moment d'anar a l'oficina de correus a la seva ciutat natal de Brussel·les, es troba atrapat enmig d'un robatori.
La pel·lícula es va projectar el 4 de juny de 2008 a Bèlgica i França, en el Festival Internacional de Cinema de Toronto i al Festival Adelaide australià, el 20 de febrer de 2009. Va ser distribuït per Peace Arch Entertainment a Toronto i es va estrenar a Nova York i unes certes ciutats selectes el 7 de novembre de 2008.

## Argument

La pel·lícula tracta de Jean-Claude Van Damme fent de si mateix com un actor en una ratxa de mala sort. Està malament de diners, el seu agent no li troba una producció digna, i el jutge per la custòdia de la seva filla està disposat a donar-la a la seva exesposa. Torna a la seva casa de la infància de Brussel·les, la capital de Bèlgica, on encara es considera una icona nacional.
Quan entra a una oficina de correus per rebre una transferència bancària, es troba enmig d'una situació d'ostatges. A causa d'una errada, la policia creu que Van Damme és responsable pel crim. Com els esdeveniments es veuen des de diferents perspectives, Van Damme es troba actuant com a heroi per protegir els ostatges, com si fos un negociador i com el suposat autor.

## Recepció

Malgrat no haver tingut èxit a la taquilla internacional, les crítiques cap a JCVD han estat universalment positives. A partir del 3 d'octubre del 2009, el lloc web global Rotten Tomatoes ha valorat la pel·lícula en un 83%. Fins avui, aquesta és una de les úniques tres pel·lícules de Van Damme considerada com «fresca» per l'esmentat lloc web.
Els crítics de cinema han reconegut les capacitats actorals de Van Damme en el seu llenguatge natal, el francès. El monòleg de Van Damme ha estat allò més elogiat de la cinta. La revista Time va nomenar l'actuació de Van Damme a la pel·lícula com la segona millor de l'any 2008 (després de The Joker de Heath Ledger a The Dark Knight) i afirma que Van Damme «no mereix un cinturó negre, mereix un Oscar».

## Premis
### Premis Chlotrudis

| Any | Categoria | Persona | Resultat |
| 2008 | Millor actor | Jean-Claude Van Damme | Candidat |

### Associació de crítics de Cinema de Toronto

| Any | Categoria | Persona | Resultat |
| 2008 | Millor actor | Jean-Claude Van Damme | Candidat |

### Festival de Cinema de Cannes

| Any | Categoria | Persona | Resultat |
| 2008 | Palma d'Or | Mabrouk El Mechri | Candidat |

## Referències

* ↑ «JCVD (2008)». Arxivat de l'original el 2010-07-19. [Consulta: 27 novembre 2015].
* ↑ «Jean-Claude Van Damme as Jean-Claude Van Damme in JCVD», 2008. Arxivat de l'original el 2009-05-06. [Consulta: 27 novembre 2015].

## Enllaços externs

* JCVD - Lloc web oficial
# JBoss Seam

Seam és un entorn de treball per a aplicacions web desenvolupat per JBoss, una divisió de Red Hat.

## Desenvolupament

El director de projectes Gavin King de JBoss va fundar el projecte Seam en setembre del 2005. King també va tenir un paper clau iniciant l'entorn de treball de mapeig d'objectes relacional Hibernate. Pete Muir s'ha fet cárrec del projecte després de King.

## Funcionalitats

Seam combina els dos entorns de treball Enterprise Java Beans (EJB3) i JavaServer Faces (JSF), encara que es poden utilitzar els POJOs (Plain Old Java Objects) com a back-end. Es pot convertir qualsevol objecte EJB3 o un simple POJO en un component de Seam sols utilitzant anotacions. Una vegada el component es converteix en un component de Seam, és accessible des de JSF o a través d'un altre component de lògica de negoci d'una manera unificada. Per tant, es pot accedir a qualsevol component EJB del back-end des del front-end adreçant-lo pel seu nom de component Seam (anotació @Name).
Seam introdueix el concepte de bijecció, pres de la injecció de dependències de Spring on els objectes són injectats o ejectats des de/cap a les variables assignades utilitzant les anotacions @In i @Out.
L'entorn de treball també expandeix el concepte de context. Cadascun dels components de Seam existeixen dins d'un context. El que s'utilitza per defecte és el de conversació, que pot abastar múltiples pàgines. Normalment s'utilitza al llarg d'un flux de negoci, des del principi al final. El context de sessió captura totes les accions de l'usuari fins que ell (o ella) surt o tanca el navegador - també utilitzant diverses vegades el botó d'enrere del navegador.
Es pot generar automàticament aplicacions web del tipus CRUD (Create, Read Update Delete / Crear, llegir, actualitzar i esborrar) des d'una base de dades existent utilitzant comandes de consola. És a dir, amb la ferramenta, seam-gen subministrada per Seam.
Seam facilita el desenvolupament d'aplicacions WYSIWYG amb les JBoss Tools. Aquestes són un conjunt de plugins de codi obert per a Eclipse (entorn integrat de desenvolupament).
També integra sense instal·lar cap mena de dependència externa les biblioteques de programació per a ajax: RichFaces i ICEfaces, etc.; sense haver d'escriure cap codi en javascript.
A més a més inclou un creador de documents en PDF, enviament de correus electrònics, creació de gràfics i fulls de càlcul per a Excel.

## Futures versions

Seam és una de les influències clau al darrere del CDI (Contexts and Dependency Injection)de Java (JSR-299 en la JCP). La tercera revisió, 3.0, promet recolzar-se sobre l'últim CDI, per exemple, Weld. Aquest és un superconjunt dels WebBeans i la implementació de referència del JSR-299.

## Enllaços externs

* Article sobre JBoss Seam en InfoQ (anglès)
* Tutorials de JBoss Seam (anglès)
* Video casts sobre Seam (anglès)
# Lincoln Heights

Lincoln Heights és una població dels Estats Units a l'estat d'Ohio. Segons el cens del 2000 tenia 4.113 habitants.

## Demografia

Segons el cens del 2000, Lincoln Heights tenia 4.113 habitants, 1.593 habitatges, i 1.062 famílies. La densitat de població era de 2.146 habitants/km².
Dels 1.593 habitatges en un 35,4% hi vivien nens de menys de 18 anys, en un 21,6% hi vivien parelles casades, en un 40,6% dones solteres, i en un 33,3% no eren unitats familiars. En el 30,6% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,21.
Per edats la població es repartia de la següent manera: un 34,2% tenia menys de 18 anys, un 9,5% entre 18 i 24, un 24,8% entre 25 i 44, un 18,8% de 45 a 60 i un 12,6% 65 anys o més.
L'edat mediana era de 31 anys. Per cada 100 dones de 18 o més anys hi havia 99,3 homes.
La renda mediana per habitatge era de 19.834 $ i la renda mediana per família de 22.500 $. Els homes tenien una renda mediana de 24.050 $ mentre que les dones 21.858 $. La renda per capita de la població era de 12.121 $. Aproximadament el 26,6% de les famílies i el 29,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lincoln Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Lincoln Heights». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Jaume Tresserra Clapés

Jaume Tresserra i Clapés (Barcelona, 1943) és un interiorista, decorador i dissenyador de mobles català. Alguns dels seus dissenys es troben a museus i ha tingut com a clients a Margaret Thatcher, Tina Turner i Brad Pitt.
Va cursar estudis de Dret a la Universitat de Barcelona (UB), que no va finalitzar, per a després iniciar-se com a interiorista. Durant aquest mateix període, va iniciar la seva etapa com a dissenyador de mobles exclusius per als seus clients. Després de diversos anys com a interiorista, Jaume Tresserra va decidir crear la seva pròpia empresa J.Tresserra Design i presentar la seva primera Col·lecció de Mobiliari a la Fira Internacional del Mobles de València de 1987.

## Referències

* ↑ Carrasco, Chema. «Entrevista Jaume Tresserra». Tinc un pla secret. Radio 4, 03-11-2011. [Consulta: 6 gener 2022].
* ↑ «Jaume Tresserra, diseñador de muebles:«Sin dinero, soy un hombre indefenso». Ideal». [Consulta: 8 gener 2022].
* ↑ Viaña, Emelia. «Tresserra: el español que diseñó los muebles de Brad Pitt y Margaret Thatcher» (en castellà). Expansion, 04-05-2015. [Consulta: 6 gener 2022].
* ↑ «Jaime Tresserra: “La mezcla de influencias confiere a mi diseño una difícil clasificación en cuanto a estilo y ubicación en el tiempo”» (en castellà). Hola!, 30-08-2012. [Consulta: 6 gener 2022].
* ↑ Reñé, Laura Moreu «El Samuro de Jaume Tresserra». Estudi del Moble, 2005, pàg. 8–11. ISSN: 2339-9325.

## Enllaços externs

* «Imatges d'alguns dels seus dissenys».
# Jacques Preiss

Jacques Preiss (Colmar, 1860 - 1916) fou un advocat i polític alsacià. Considerat un gran polemista, el 1891 fou un dels fundadors amb David Blumenthal del Parti Populaire d'Alsace-Lorraine (Elsass Lothringische Volkspartei) inspirat en el Partit Radical Socialista francès. El 1893 fou membre del Liberale Landspartei, amb el que 1896 fou diputat al Reichtag alemany i el 1911 fou diputat al Landtag d'Alsàcia-Lorena per Colmar per la Unió Nacional profrancesa. Representant de l'autonomisme alsacià més antialemany, en començar la Primera Guerra Mundial fou internat per les autoritats alemanyes. Va morir en un camp de presoners.

## Referències

* Article Preiss, Jacques a l'Enciclopedia Espasa-Calpe. Barcelona, 1922
# Lieja-Bastogne-Lieja 1925

La Lieja-Bastogne-Lieja 1925 fou la 15a edició de la clàssica ciclista Lieja-Bastogne-Lieja. Es va disputar el 14 de juny de 1925 sobre un recorregut de 231 km i fou guanyada pel belga Georges Ronsse, que s'imposà a l'esprint al seu company d'escapada, el també belga Gustaaf Van Slembrouck. Louis Eelen completà el podi en arribar a 8 vuit minuts.

## Classificació final

| | Ciclista | Equip | Temps |
| 1 | Georges Ronsse (BEL) | | 7h 52' 00" |
| 2 | Gustaaf Van Slembrouck (BEL) | | m. t. |
| 3 | Louis Eelen (BEL) | | + 8' 00" |
| 4 | Armand Van Bruaene (BEL) | | + 8' 00" |
| 5 | Henri Dekeyser (BEL) | | + 8' 00" |
| 6 | Georges Brosteaux (BEL) | | + 15' 00" |
| 7 | Léon Martin (BEL) | JB Louvet | + 15' 00" |
| 8 | Julien Vuylsteke (BEL) | | + 15' 00" |
| 9 | Omer Mahy (BEL) | | + 16' 00" |
| 10 | Omer Taverne (BEL) | | + 18' 00" |

## Referències

* ↑ «Liège-Bastogne-Liège». cyclebase.nl. [Consulta: 20 abril 2015].
* ↑ «Liège - Bastogne - Liège». sitiodeciclismo.net. [Consulta: 20 abril 2015].
* ↑ «Liège-Bastogne-Liège». museociclismo.it. [Consulta: 20 abril 2015].

## Enllaços externs

* Lloc web oficial (francès)(anglès)
# Lieja-Bastogne-Lieja 2004

La Lieja-Bastogne-Lieja 2004 fou la 90a edició de la clàssica ciclista Lieja-Bastogne-Lieja. La cursa es va disputar el diumenge 25 d'abril de 2004, sobre un recorregut de 258,5 km, i era la cinquena prova de la Copa del Món de ciclisme de 2004. L'italià Davide Rebellin (Gerolsteiner) va guanyar per davant del neerlandès Michael Boogerd, i del kazakh Aleksandr Vinokúrov (T-Mobile), segon i tercer respectivament.

## Classificació general

| | Ciclista | Equip | Temps |
| 1 | Davide Rebellin | Team Gerolsteiner | 6h 20' 09" |
| 2 | Michael Boogerd | Rabobank | + 2" |
| 3 | Aleksandr Vinokúrov | T-Mobile | + 4" |
| 4 | Samuel Sánchez | Euskaltel-Euskadi | + 8" |
| 5 | Erik Dekker | Rabobank | + 12" |
| 6 | Matthias Kessler | T-Mobile | m. t. |
| 7 | Michele Scarponi | Domina Vacanze | m. t. |
| 8 | Ivan Basso | Team CSC | m. t. |
| 9 | Tyler Hamilton | Phonak Hearing Systems | m. t. |
| 10 | Ángel Vicioso | Liberty Seguros | m. t. |

## Referències

* ↑ «Rebellin hace suyas las clásicas de las Ardenas». Mundo Deportivo, 26-04-2004 [Consulta: 25 setembre 2015].

## Enllaços externs

* Web oficial (anglès) (francès)
* Resultats a les-sports.info
# Jeffersonville

«Jeffersonville» té aquests significats:
* Jeffersonville (Geòrgia).
* Jeffersonville (Illinois).
* Jeffersonville (Indiana).
* Jeffersonville (Kentucky).
* Jeffersonville (Nova York).
* Jeffersonville (Ohio).
# Jeffersonville (Geòrgia)

Jeffersonville és una població dels Estats Units a l'estat de Geòrgia. Segons el cens del 2000 tenia 1.209 habitants.

## Demografia

Segons el cens del 2000, Jeffersonville tenia 1.209 habitants, 436 habitatges, i 320 famílies. La densitat de població era de 126,8 habitants/km².
Dels 436 habitatges en un 28,2% hi vivien nens de menys de 18 anys, en un 45,2% hi vivien parelles casades, en un 23,9% dones solteres, i en un 26,6% no eren unitats familiars. En el 23,9% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,18.
Per edats la població es repartia de la següent manera: un 25% tenia menys de 18 anys, un 10,1% entre 18 i 24, un 28,8% entre 25 i 44, un 23,9% de 45 a 60 i un 12,2% 65 anys o més.
L'edat mediana era de 36 anys. Per cada 100 dones de 18 o més anys hi havia 82,1 homes.
La renda mediana per habitatge era de 25.000 $ i la renda mediana per família de 37.500 $. Els homes tenien una renda mediana de 29.722 $ mentre que les dones 21.042 $. La renda per capita de la població era de 13.021 $. Entorn del 17,4% de les famílies i el 21,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jeffersonville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 3 agost 2010].
* ↑ «Geographic Comparison Table- Jeffersonville». American Fact Finder. Oficina del Cens dels Estats Units, 12-01-2010.
# Jean Diharce

Jean Diharce també conegut amb el pseudònim de Xabier Iratzeder (Donibane Lohizune 1920 - 2008). Va ser un escriptor, principalment de poesia, però també assaigs en èuscar. Monjo benedictí i membre d'Euskaltzaindia des de 1962.
# Jhon Anderson Rodríguez Salazar

Jhon Anderson Rodríguez Salazar (Manizales, Departament de Caldas, 12 d'octubre de 1996) és un ciclista colombià, professional des del 2015 i actualment a l'equip Delko-Marseille Provence-KTM.

## Palmarès

* 2013
** Campió del Colòmbia júnior en contrarellotge
* 2014
** Medalla d'or als Jocs Olímpics d'estiu de la Joventut en equips (amb Brandon Rivera)
* 2016
** Vencedor d'una etapa al Tour de l'Avenir

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Jenaro Vivanco Menchaca

Jenaro Vivanco Menchaca fou un advocat i polític espanyol establert a Lleida vers el 1870, germà de Manuel, Emilio i Enrique Vivanco Menchaca.
Llicenciat en dret, destacà com a advocat criminalista i arribà a ser director de la Caixa d'Estalvis de Lleida el 1899 i president del Col·legi d'Advocats de Lleida el 1911. Políticament, el 1877 fou vicepresident de la Diputació de Lleida i com a membre del Partit Liberal Conservador fou elegit diputat per les Borges Blanques a les eleccions generals espanyoles de 1884 i 1891. Posteriorment, el 1910, fou president de la Joventut Conservadora de Lleida.

## Fonts

* Joan Palomas i Moncholi, El rerefons econòmic de l'activitat dels parlamentaris catalans 1875-1885 Arxivat 2014-01-03 a Wayback Machine., p.511
* Fitxa del Congrés dels Diputats (castellà)
# Jessica Cauffiel

Jessica Cauffiel (Detroit, Michigan, Estats Units, 30 de març de 1976) és una actriu estatunidenca.

## Filmografia
### Cinema

* 1999: The Out-of-Towners: Susan Clark
* 2000: Road Trip: The Wrong Tiffany
* 2000: Urban Legends: Final Cut: Sandra Petruzzi
* 2001: Valentine: Lily Voight
* 2001: Una rossa molt legal (Legally Rossa): Margot
* 2002: You Stupid Man: Diane
* 2003: Una rossa molt legal 2 (Legally Rossa 2: Red, White & Rosse): Margot
* 2003: Stuck on You: Bar Hottie
* 2004: D.E.B.S.: Ninotchka Kaprova
* 2004: Dues rosses amb pebrots (White Chicks): Tori
* 2005: Guess Who: Polly
* 2005: Burt Munro: Un somni, una llegenda (The World's Fastest Indian): Wendy
* 2006: Hoot: Mare Paula / Kimberly

### Televisió

* 2005: My Name Is Earl - temporada 1, episodi 12: Tatiana
* 2006 - 2007: My Name Is Earl) - temporada 2, episodis 1 i 13: Tatiana
* 2009: Ice Dreams (TV): Amy Clayton
# Joan Miralles i Ribas

Joan Miralles i Ribas (Barcelona, 15 de novembre 1946 - 12 de setembre de 1993) va ser un actor de teatre i cinema català. Va morir a causa de la sida.
Va començar al Grup d'Estudis Teatrals d'Horta (els Lluïsos d'Horta), al costat de Josep Montanyès i Rosa Maria Sardà, amb obres com "L'ombra de l'escorpí", de Maria Aurelia Capmany. Al llarg de la seva carrera artística fou intèrpret en obres com "Mar i Cel", "Tirant lo Blanc" o "Alfons Quart", aquesta darrera estrenada al Teatre Romea la temporada 1989-1990, que fou la darrera en actiu de l'actor, degut a la malaltia que acabaria amb la seva vida. La seva darrera actuació fou el 1990 al Mercat de les Flors, amb el muntatge "Terra Baixa" d'Àngel Guimerà, a càrrec de la companyia del Teatre Lliure i amb la direcció de Fabià Puigserver, obra que ja havia interpretat amb èxit anys abans amb la Companyia Joan Majó, una iniciativa privada de teatre en català, i versionada per Josep Maria Benet i Jornet. També va participar en espais dramàtics a televisió, i va participar en diferents pel·lícules de cinema.
També es va comprometre públicament en la vida pública i política del país. L'octubre de 1982 va ser un dels signants, intel·lectuals de diferents àmbits, del manifest "Ara, pel canvi" que demanava el vot pels socialistes.

## Referències

* 1 2 3 «El actor Joan Miralles, muerto a causa del sida, fue enterrado ayer en Barcelona» (en castellà) p. 45. La Vanguardia, 14-09-1993. [Consulta: 23 març 2023].
* ↑ «Un best seller llamado Guimèrà - El fenómeno "Terra Baixa"» (en castellà). La Vanguardia, 28-03-1982. [Consulta: 24 març 2023].
* ↑ «Vidua pero no gaire» (en castellà). La Vanguardia, 18-10-1984. [Consulta: 23 març 2023].
* ↑ «Ara, pel Canvi». La Vanguardia, 26-10-1982. [Consulta: 24 març 2023].
# Jim Hanks

James Mathew "Jim" Hanks (Shasta (California), 15 de juny de 1961) és un actor i còmic estatunidenc. Hanks és conegut per substituir el seu germà gran Tom Hanks com Woody a la franquícia de Toy Story i també és la veu de Geoffrey the Giraffe als anuncis de Toys R Us.